આ મામલાની સુનાવણી શરૂ થતાંની સાથે જ ઇન્ડિયન પિનલ કોડની કલમ ૩૭૭ને અપરાધની શ્રેણીથી બહાર રાખવાની તરફેણ કરનાર વકીલોમાંથી વરિષ્ઠ વકીલ કપિલ સિબ્બલે કહ્યું હતું કે, આ ખૂબ જ મોટા બંધારણીય મુદ્દા સાથે સંબંધિત છે. સિબ્બલે કહ્યું હતું કે, આ મામલો અંગત અને જીવનના ખુબ જ મૂલ્યવાન હિસ્સા તથા બંધ રુમની અંદર સંબંધોના અધિકાર સાથે સંબંધિત છે. તેમણે કહ્યું હતું કે, આ નિર્ણયથી વર્તમાન અને ભાવિ પેઢીને અસર થઇ છે.